20.2.2023
DA
Den Europæiske Unions Tidende
L 51/81
(15)
Virksomheden meddelte også i oktober 2022 Kommissionen, at samlingen af konventionelle cykler endnu ikke var påbegyndt, angiveligt på grund af mangel på forsyninger af cykeldele.
Sangal samlede imidlertid elcykler i stedet.
Sangal hævdede også, at virksomheden ville påbegynde samlingen af konventionelle cykler i det indeværende år 2022.
(16)
Kommissionen bemærker, at i henhold til fritagelsesforordningen er en af betingelserne for at være omfattet af bevillingen til fritagelse, at samlevirksomhederne skal anvende de cykeldele, der er indkøbt under fritagelsen, til at samle konventionelle cykler.
Desuden kan hybride samlevirksomheder (dvs. virksomheder, der samler både konventionelle cykler og elcykler), også drage fordel af anvendelsen af bevillingen til fritagelse.
Parter, der udelukkende samler elcykler, kan imidlertid ikke drage fordel af den bevilling til fritagelse, der er indrømmet i henhold til fritagelsesforordningen.
Disse parter bør operere i henhold til en ad hoc-bevilling til særligt anvendelsesformål, der er meddelt i henhold til Unionens toldlovgivning, forudsat at de opfylder betingelserne for at drage fordel af den.
(17)
I lyset af ovenstående kan Sangal ikke betragtes som en hybrid samlevirksomhed.
Kommissionen gav virksomheden rimelig tid til at genoptage samlingen af konventionelle cykler, hvilket den undlod at gøre.
Anmodningen om ændring af henvisninger som omhandlet i betragtning 8 og 9 bør derfor afvises.
(18)
Desuden opfylder Sangal ikke længere kravene i den bevilling til fritagelse, der er indrømmet i henhold til fritagelses­ forordningen.
Derfor bør bevillingen til fritagelse til Sangal, som er omhandlet i betragtning 8, trækkes tilbage.
Den anmodning om navneændring, der er omhandlet i betragtning 9, bortfalder derfor.
(19)
Den 9. december 2022 blev der sendt en fremlæggelse til Sangal af ovennævnte konklusioner, på grundlag af hvilke det var hensigten at foreslå vedtagelse af en gennemførelsesafgørelse fra Kommissionen om afslag på anmodningen om ændring af henvisninger og om tilbagetrækning af bevillingen til fritagelse.
(20)
Efter fremlæggelsen af oplysninger bekræftede Sangal den 19. december 2022, at samlingen af konventionelle cykler aldrig er begyndt i løbet af de sidste fire år.
Virksomheden påberåbte sig ekstraordinære omstændigheder på markedet, såsom en betydelig øget efterspørgsel efter elcykler, samtidig med at der havde været en betydelig stigning i fragtomkostningerne kombineret med en meget lang frist for levering af dele, mens virksomheden stadig var i opstartsfasen og tabsgivende.
(21)
Kommissionen bemærkede imidlertid, at den øgede efterspørgsel efter elcykler ikke er relevant i denne vurdering.
Desuden fremlagde Sangal ingen beviser vedrørende de påberåbte ekstraordinære omstændigheder, såsom den lange frist for levering af dele.
Tværtimod bemærkede Kommissionen, at den mængde cykeldele, som Sangal købte, ifølge rapporten fra den europæiske database i henhold til artikel 14, stk.
6, steg betydeligt i løbet af de sidste fire år og endda blev fordoblet i 2022.
(22)
Sangal gjorde endvidere gældende, at virksomheden ville være i færd med at færdiggøre en købsordre fra en forretningsmæssigt forbundet virksomhed, som, hvis det blev bekræftet, ville føre til samling af ca. 4 000 konventionelle cykler, der skulle sendes i løbet af 2023.
Sangal anmodede derfor Kommissionen om at afsætte yderligere tid til at bevise, at virksomheden kan betragtes som en hybrid samlevirksomhed.
(23)
Kommissionen bemærkede, at ifølge Sangals faktiske samleaktiviteter kan virksomheden ikke betragtes som en hybrid samlevirksomhed.
Desuden vil den omstændighed, at Sangal ville være i færd med at forhandle en ordre om at fremstille konventionelle cykler i fremtiden, ikke påvirke virksomhedens nuværende aktiviteter, som er genstand for denne undersøgelse.
Hvis den fremtidige samling af konventionelle cykler bekræftes, vil det kun have en fremtidig indvirkning på virksomhedens arbejde.
(24)
Kommissionen bemærkede endvidere, at denne gennemførelsesafgørelse ikke er til hinder for, at Sangal indgiver en ny anmodning om en fritagelse i fremtiden i henhold til betingelserne i fritagelsesforordningens artikel 4 og 5.
(25)
Med hensyn til ovenstående bekræftes resultaterne af undersøgelsen af anmodningen, jf. betragtning 18, og Sangals anmodning afvises —